ମନପ୍ରୀତ ଅଖତାର  ୧୯୬୧   ୧୮ ଜାନୁଆରୀ ୨୦୧୬  ଜଣେ ପଞ୍ଜାବୀ ଲୋକଗୀତ ଗାୟିକ ଥିଲେ । ସେ ପଞ୍ଜାବୀ ଓ ହିନ୍ଦୀ କଥାଚିତ୍ରରେ ଗାୟିକା ଭାବରେ କାର୍ଯ୍ୟ କରିଥିଲେ । ୧୯୯୮ ମସିହାରେ ମୁକ୍ତିଲାଭ କରିଥିବା ହିନ୍ଦୀ କଥାଚିତ୍ର କୁଛ୍ କୁଛ୍ ହୋତା ହୈରେ ସେ ଗାଇଥିବା ତୁଝେ ୟାଦ୍ ନା ମେରି ଆୟି ତାଙ୍କୁ ଲୋକପ୍ରିୟତା ଆଣିଦେଇଥିଲା । ଜୀବନୀ ମନପ୍ରୀତ ୧୯୬୧ ମସିହାରେ ଭାରତର ପଞ୍ଜାବ ରାଜ୍ୟର ଫରିଦକୋଟ ଜିଲ୍ଲାର କୋତ୍ କାପୁରାଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା କେରେ ଖାନ୍ ଶୌକିନ ଏବଂ ସମ୍ପର୍କୟୀ ସବେର ହୁସେନ୍ ପଞ୍ଜାବୀ ଲୋକଗୀତର ଗାୟକ ଥିଲେ । ତାଙ୍କ ଭାଇ ଦିଲ୍‌ଶାଦ୍ ଅଖତାର ଜଣେ ଜଣାଶୁଣା ପଞ୍ଜାବୀ ଗାୟକ ଥିଲେ ଯାହାଙ୍କୁ ୧୯୯୫ ମସିହାରେ ହତ୍ୟା କରାଯାଇଥିଲା । ମୃତ୍ୟୁ ୨୦୧୬ ମସିହାର ଜାନୁଆରୀ ୧୮ ତାରିଖରେ ସେ ମସ୍ତିଷ୍କ ରକ୍ତସ୍ରାବ ଯୋଗୁଁ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୫ ବର୍ଷ ବୟସ ହୋଇଥିଲା ।